Naim Jerliu

Naim Jerliu (i lindur më 2 nëntor 1969), doktor i mjekësisë, shqiptar nga Kosova.

Naim Jerliu është specialist i shëndetit publik, ndërsa studimet e doktoratës (PhD) i ka mbaruar në Universitetin e Maastricht-it në Holandë (Department of International Health, School of Public Health and Primary Care (CAPHRI), Faculty of Health, Medicine and Life Sciences (FHML), Maastricht University).

Naim Jerliu është angazhuar në politikë që në fillim të viteve nëntëdhjetë me veprimtarinë e tij në kuadër të Lidhjes Demokratike të Kosovës (LDK). Pas një periudhe të veprimtarisë si anëtar i kryesisë  së Forumit të Rinisë të LDK-së, në vitin 1997 është zgjedhur kryetar i kësaj organizate dhe e ka udhëhequr atë deri në vitin 2001.

Në mars të vitit 1998, Naim Jerliu është zgjedhur nënkryetar i Lidhjes Demokratike të Kosovës (LDK) nën drejtimin e Presidentit Ibrahim Rugova dhe e ka mbajtur këtë pozitë gjatë tri mandateve në vazhdimësi deri në fund të vitit 2006.

Naim Jerliu është zgjedhur deputet i LDK-së në tri legjislatura të Parlamentit të Kosovës. Gjatë mandateve të tij si deputet në Parlamentin e Kosovështtp://www.assembly-kosova.org/?cid=1,158,118&secid=102&legid=1http://www.assembly-kosova.org/?cid=1,158,396&secid=102&legid=2 ka pasur angazhime të veçanta në Komisionin për Shëndetësi, Punë  e Mirëqenie Sociale (zëvendëskryetar i parë), në Komisionin për Bashkëpunim Ndërkombëtar dhe Integrime Europiane (anëtar), si dhe në Komisionin për Rregulloren e Punës dhe Imunitetet (anëtar).
Ishte anëtar i Grupit Politik Strategjik të Ekipit të Unitetit dhe anëtar i delegacioneve të Kosovës në bisedimet ndërkombëtare të Vjenës për statusin politik të Kosovës.
Në janar të vitit 2007 Naim Jerliu është emëruar këshilltar politik i Presidentit të Kosovës, Fatmir Sejdiu, shërbim të cilin e ka vazhduar deri në shtator 2010.

 Referime 
</refereces>

Kategoria:Kabineti Sejdiu